उत्तर प्रदेश में बाढ़ का कहर जारी है। यह रिपोर्ट लिखे जाने तक सूबे में 296 लोगों की जान जा चुकी है। उत्तर प्रदेश में भारी बारिश से जनजीवन पूरी तरह अस्त-व्यस्त है। यूपी में कई जगह बाढ़ के हालत हैं। प्रमुख नदियां गंगा, घाघरा, राप्ती नदियों का जलस्तर खतरे के निशान को पार कर गयी हैं। कुशीनगर, बिजनौर, गोरखपुर, लखीमपुर खीरी, रायबरेली, मुरादाबाद और बस्ती जिलों में सबसे ज्य़ादा बारिश रेकार्ड की गयी है।